གྲོས་ཚོགས་ཚོགས་དུས་དྲུག་པ་ཕྱི་ཚེས་ ༡༨ ཉིན་ནས་མགོ་འཛུགས་གནང་རྒྱུ་ཡིན་པ་དང་། ད་རེབ་ལས་དོན་གཙོ་བོ་གསུམ་ཡོད་པ་དག་ནི་བོད་ནང་གི་ཛ་དྲག་གནས་སྟངས་ཐོག་བགྲོ་གླེང་དང་བཀའ་ཤག་གི་ལས་བསྡོམས་ལ་དྲི་བ་དྲིས་ལན། མང་གཙོ་རྩིས་ཁྲ་ཚོགས་ཆུང་སྐབས་ལྔ་པའི་ལས་བསྡོམས་བསྐྱར་ཞིབ་བཅས་གནང་རྒྱུ་ཡིན་འདུག
སྐབས་བཅོ་ལྔ་པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་དྲུག་པ་དེ་ཟླ་འདིའི་ཚེས་ ༡༨ ནས་ ༢༨ ཉིན་བར་གངས་སྐྱིད་བཀའ་ཤག་ཚོགས་ཁང་དུ་འཚོགས་ལ་ཉེ་བའི་སྐབས་འདིར། གསར་འགོད་པས་སྤྱི་འཐུས་ཚོགས་གཙོ་སྤེན་པ་ཚེ་རིང་མཆོག་ལ་ད་རེབ་གྲོས་ཚོགས་ཀྱི་ལས་རིམ་དང་། སྤྱི་འཐུས་ལྷན་ཁང་གི་ཚོགས་ཁང་གསར་རྒྱག་བཅས་ཀྱི་ཐད་བཅར་འདྲི་ཞུས་ཡོད། གསར་འགོད་པས་ཚོགས་གཙོ་མཆོག་ལ་ཐེངས་འདིར་ལས་རིམ་གཙོ་བོ་གང་དག་ཡོད་མེད་དྲིས་པར་ཁོང་གིས། “ ཐེངས་འདིའི་གྲོས་ཚོགས་སྐབས་ནམ་རྒྱུན་ལས་དོན་གལ་ཆེ་བ་གཙོ་བོ་གསུམ་ཆགས་ཡོད། གཅིག་གྲོས་ཚོགས་སྐབས་ལྔ་བ་ནས་དྲུག་པའི་བར་གྱི་བོད་ནང་གི་ཛ་དྲག་གནས་སྟངས་སྐོར་ལ་གྲོས་བསྡུར་གནང་རྒྱུ་དེ་ཉིན་དང་པོའི་ལས་རིམ་ནང་ཚུད་ཡོད། གཉིས་པ། ཕྱི་ཟླ་དགུ་བའི་གྲོས་ཚོགས་དེ་འདས་པའི་བཀའ་ཤག་གི་ལས་དོན་ག་རེ་གནང་གི་ཡོད་མེད་ཀྱི་ལས་བསྡོམས་རྒྱས་པ་སྤྱི་འཐུས་རྒྱུན་ལས་ལ་སྔོན་ནས་ཕུལ་ཏེ་སྤྱི་འཐུས་རྒྱུན་ལས་ཀྱིས་ཞིབ་འཇུག་བརྒྱུད་དྲི་བ་འདོན་དགོས་པ་ཁག་ཅིག་དང་། ཐེངས་འདིའི་གྲོས་ཚོགས་ནང་བཀའ་ཤག་གི་ལས་བསྡོམས་བསྡུས་པ་སྙན་སྒྲོན་ཞུ་དགོས་པ། ལས་བསྡོམས་རྒྱས་པར་ཞིབ་འཇུག་བྱས་བཞག་པའི་ཐོག་དྲི་བ་གཏོང་རྒྱུ་དང་བགྲོ་གླེང་གནང་རྒྱུ་དེར་ཉིན་ལྔ་དྲུག་འགྲོ་དགོས་མདོག་ཁ་བོ་རེད། གསུམ་པ། མང་ཚོགས་རྩིས་ཁྲ་ཚོགས་ཆུང་སྐབས་ལྔ་བའི་ལས་བསྡོམས་ད་རེབ་ཀྱི་གྲོས་ཚོགས་ནང་བསླེབས་ཡོང་གི་ཡོད་པ་དེར་ཉིན་གཉིས་ཙམ་གཏོང་དགོས་ཆགས་སྲིད་པ་རེད”ཅེས་གསུངས་སོང་།
ཡང་ཁོང་ལ་ད་རེབ་ལས་རིམ་སྒྲིག་སྟངས་ལ་འགྱུར་བ་འདྲ་ཕྱིན་ཡོད་མེད་དྲིས་པར། ཁོང་གིས། “ ལས་རིམ་བང་སྒྲིག་སྟངས་ལ་འགྱུར་བ་ཞིག་བཏང་ཡོད། ད་སྔ་ཡིན་ན་འཛིན་སྐྱོང་བཀའ་ཤག་གི་ལས་བསྡོམས་བསྡུས་པ་དེ་ཉིན་གང་བོར་ལྷན་ཁང་རེ་རེ་བཞིན་སྙན་སྒྲོན་ཞུ་ཡི་ཡོད་རེད། དེའི་སྟེང་སྤྱི་འཐུས་ཀྱི་བགྲོ་གླེང་ཉིན་གཉིས་གསུམ་འགྲོ་ཡི་ཡོད། མཐར་བཀའ་ཤག་གིས་ལན་འདེབས་གནང་སྟེ་མཇུག་སྒྲིལ་གྱི་ཡོད་པ་རེད། ད་རེབ་ལས་རིམ་ཕྲན་བུ་འགྱུར་བ་བཏང་སྟེ། ཆོས་རིག་ལས་ཁུངས་ནས་མགོ་བཙུགས་ཏེ་ལས་བསྡོམས་བསྡུས་པ་སྙན་སྒྲོན་ཞུས་ཚར་པ་དང་། ཆོས་རིག་ལས་ཁུངས་ཀྱི་ལས་བསྡོམས་རྒྱས་པ་སྤྱི་འཐུས་རྒྱུན་ལས་ཀྱིས་ཞིབ་འཇུག་གནང་བཞག་པ་དེ་སྙན་སྒྲོན་དང་། ཆོས་རིག་ལས་ཁུངས་རང་གི་སྐོར་ལ་བགྲོ་གླེང་དང་དྲི་བ་དྲིས་ལན་གནང་རྗེས། ལྷན་ཁང་ཁག་རིམ་པ་བཞིན་གོང་གསལ་ལྟར་འགྲོ་རྒྱུ་བང་བསྒྲིགས་ཡོད། འདི་ཕྱོགས་གཅིག་ནས་དྲི་བ་ཚང་མ་གསལ་བོ་ཆགས་རྒྱུ་དང་། ཕྱོགས་གཉིས་ནས་རྒྱ་ཆེའི་མང་ཚོགས་གཟིགས་མཁན་དང་གསན་མཁན་ཚོས་གནད་དོན་ཆ་ཚང་བ་མགོ་ཚོས་རྒྱུར་ཐུགས་ཕན་སོས་པ་ཡོང་གི་རེད” ཅེས་གསུངས་སོང་།
གསར་འགོད་པས་ད་རེབ་གྲོས་ཚོགས་ནང་བོད་རྒྱ་འབྲེལ་མོལ་སྐོར་ལ་ལས་རིམ་གང་འདྲ་ཡོད་མེད་དྲིས་པའི་ལན་དུ་ཁོང་གིས་ “ ད་ལྟ་འབྲེལ་མོལ་ཚོགས་འདུ་འགྲོ་བཞིན་པ་རེད། གྲུབ་འབྲས་དང་གནས་སྟངས་ག་རེ་ཆགས་ཀྱི་ཡོད་མེད་ལ་གཞི་བཅོལ་ནས་འཛིན་སྐྱོང་བཀའ་ཤག་གིས་གྲོས་ཚོགས་ལ་གསལ་བཤད་གནང་དགོས་པའི་གནས་སྟངས་ཤིག་ཆགས་ཡོད་པ་རེད། གསལ་བཤད་ཏན་ཏན་གནང་མདོག་ཁ་བོ་རེད་བསམ་གྱི་ཡོད། ང་ཚོ་ཚོགས་གཙོ་གཞོན་གཉིས་ཀྱི་ངོས་ནས་ཚོགས་དྲུང་ལས་ཁུངས་བརྒྱུད། བཀའ་ཤག་ལ་གྲོས་ཚོགས་མ་འཚོགས་གོང་ག་དུས་ཡིན་ན་དུས་ཚོད་ངེས་ཅན་ཞིག་གི་ནང་འཛིན་སྐྱོང་བཀའ་ཤག་ལ་གསལ་བཤད་ཡོད་མེད་དང་། བཀའ་ཤག་གི་སྒྲིག་གཞི་བསྐྱར་བཅོས་དང་གཞུང་འབྲེལ་གྲོས་གཞིའི་གྲོས་འཆར་རིགས་ཡོད་མེད་ཡར་འབྲེལ་བ་ཞུས་ཀྱང་། ད་སྔ་གསལ་བཤད་འདི་འདྲ་ཡོད། སྒྲིག་གཞི་བསྐྱར་བཅོས་དང་གཞུང་འབྲེལ་གྲོས་གཞིའི་གྲོས་འཆར་འདི་ཡོད་ཅེས་གསུང་རྒྱུ་བྱུང་མ་སོང” ཞེས་དང་། ཁོང་གིས་མུ་མཐུད་དུ་ “ ང་རང་ཚོའི་རྩ་དོན་དང་ཐད་གར་འབྲེལ་བ་ཆགས་བསྡད་པ་དེ་བོད་རྒྱ་འབྲེལ་མོལ་ཆགས་ཡོད་དུས། དེ་སྔ་སྲིད་སྐྱོང་མཆོག་གིས་མང་ཚོགས་ལ་གསལ་བསྒྲགས་གནང་པ་དང་གསར་འགྱུར་བརྒྱུད་ལམ་ཀྱི་ཐོག་ནས་གསུངས་བཞག་པ་དེ་འདྲའི་ཉེར་ལེན་ལ་བརྟེན་ཏེ། ཐེངས་འདིའི་གྲོས་ཚོགས་ནང་ཏན་ཏན་དེའི་སྐོར་ལ་བགྲོ་གླེང་དེ་འདྲ་ཡོང་མདོག་ཁ་བོ་རེད་བསམ་བསྡད་ཡོད། བོད་རྒྱ་འབྲེལ་མོལ་གྱི་གནད་དོན་དེ་རང་འཇགས་འགྲོ་བསྡད་ཡོད་རེད། དེའི་རྩ་བའི་སྲིད་ཇུས་ང་ཚོའི་དབུ་མའི་ལམ་ཟེར་བ་འདི་རེད། དབུ་མའི་ལམ་ཟེར་པ་དེ་ལ་ཚད་བཀག་ཡོད་མ་རེད། ཁོ་ལམ་དབུ་མ་རང་རེད། དེ་ཆབ་སྲིད་ཀྱི་དངོས་ཡོད་གནས་སྟངས་མང་པོ་ཞིག་ལ་གཞི་བཅོལ་ནས་སྲིད་བྱུས་འཛིན་སྟངས་ལ་འགྱུར་བ་འགྲོ་རྒྱུ་དེ་རང་བཞིན་ཞིག་རེད”ཅེས་བཀའ་ལན་གནང་བྱུང་།
མཐར་ཚོགས་གཙོ་མཆོག་ལ། ད་ལྟ་འགྲོ་བཞིན་པའི་སྤྱི་འཐུས་ལྷན་ཁང་གི་ཚོགས་ཁང་གསར་རྒྱག་གི་གནས་སྟངས་གང་འདྲ་ཆགས་ཡོད་མེད་དང་། འགྲོ་སོང་ག་ཚོད་ཤོར་ཡོད་མེད་དྲིས་པའི་ལན་དུ་ཁོང་གིས་ “ སྐབས་རྗེས་མའི་གྲོས་ཚོགས་ཚོགས་ཁང་གསར་པའི་ནང་འཚོགས་ཐུབ་ངེས་རེད། ང་ཚོའི་ཚོད་རྩིས་ལ་འདི་ལོའི་ཕྱི་ཟླ་ ༡༠ མཇུག་ཏུ་འཛུགས་སྐྲུན་གྱི་ཕྱི་ནང་ཆ་ཚང་འགྲུབ་ཐུབ་པའི་རེ་བ་བྱེད་ཀྱི་ཡོད། བྱུང་པ་ཡིན་ན་༸གོང་ས་མཆོག་གིས་དབུ་འབྱེད་གནང་རྒྱུ་དང་། གལ་སྲིད་༸གོང་ས་མཆོག་ལ་མཛད་འཕྲིན་གྱི་དབང་གིས་མ་བྱུང་པ་ཡིན་ན་ཁང་པ་བརྒྱབ་ཚར་པ་དང་དབུ་འབྱེད་སྔོན་ལ་བྱས། རྗེས་སུ་༸གོང་ས་མཆོག་གིས་རབ་གནས་གནང་རྒྱུ་ཕོ་བྲང་ལ་ཞུས་ཡོད། དེ་ཕལ་ཆེར་ཕྱི་ཟླ་ ༡༢ ནང་ཡོང་ཐུབ་པའི་རེ་བ་བྱེད་ཀྱི་ཡོད”ཅེས་དང་། ཡང་ཁོང་གིས་ “སྤྱི་འཐུས་ལྷན་ཁང་གི་ཁང་པ་རྙིང་བ་དེ་ ༡༩༨༢ ལོར་གྲུབ་པའི་ཁང་པ་ཞིག་རེད། འཆར་འགོད་དང་རྒྱུ་ཆ་སོགས་མང་པོ་ཞིག་གིས་རྐྱེན་པས་ཁང་པའི་ཐོག་ངོས་མང་པོ་ཞིག་ལ་སེར་ཁ་བྱུང་སྟེ་ཉེན་ཁའི་གནས་སུ་ལྷུང་སྟབས། ཚོགས་ཁང་གསར་རྒྱག་བྱ་གཏན་འཁེལ་བ་རེད། ད་ལྟའི་ཆར་འཛུགས་སྐྲུན་ཆ་ཚང་འགྲུབ་མེད་སྟབས་ཚོད་རྩིས་བྱས་ན། ཁང་པ་དང་འཛིན་ཆས་ཆ་ཚང་སྡོམ་པས་ཧིན་སྒོར་འབུམ་ ༢༩༠ ཡས་མས་ཤིག་འགྲོ་ས་རེད་བསམ་བསམ་འདུག སྤྱི་འཐུས་ལྷན་ཚོགས་རང་གི་ངོས་ནས་ཧིན་སྒོར་འབུམ་ ༨༠ ལྷག་ཅིག་ཐབས་ཤེས་གནང་ཡོད་རེད། དེའི་ལྷག་མ་ཆ་ཚང་འཛིན་སྐྱོང་བཀའ་ཤག་གི་མཐུན་འགྱུར་གནང་བ་རེད། ཐོག་མའི་འཆར་གཞི་ལས་ཕྲན་བུ་མང་དུ་ཕྱིན་སོང་”ཞེས་གསུངས་སོང་།
གསར་འགོད་པ། བནྡེ་སྐྱབས།


པར་འདི་ནི་མངའ་རིས་ས་ཁུལ་གྱི་ཏང་གི་ལོ་རྒྱུས་སློབ་སྦྱོང་སློབ་གསོའི“གསར་བརྗེའི་ས་བོན་ཡོད་པའི་མངའ་རིས། ང་ཡི་སེམས་པ་ཏང་ལ་ཕྱོགས”ཞེས་པའི་གསར་བརྗེའི་གཏམ་རྒྱུད་བརྗོད་པའི་བྱ་འགུལ་སྤེལ་ཡུལ་རེད།
ཀྲུང་གོ་བོད་ཀྱི་དྲ་བའི་འཕྲིན། ཏང་གི་ལོ་རྒྱུས་སློབ་སྦྱོང་སློབ་གསོའི་བྱ་འགུལ་སྤེལ་ཚུན། བོད་ལྗོངས་མངའ་རིས་ས་ཁུལ་ཏང་ཨུ་རྩ་འཛུགས་པུའུ་ཡིས་གསར་བརྗེའི་སློབ་གསོའི་ཐོན་ཁུངས་དེ། ཏང་ཡོན་ལས་བྱེད་པར་ལྕག་སྐུལ་བྱེད་པའི་གསོན་ཉམས་དོད་པའི་བསླབ་གཞི་ཞིག་ལ་བརྩི་རྒྱུ་མཐའ་འཁྱོངས་བྱས་པ་དང་། ཐོན་ཁུངས་གསུམ་ལ་དམིགས་ནས་གསར་བརྗེའི་ས་བོན་རྒྱུན་འཛིན་དང་གསར་བརྗེའི་ཁྲག་རྒྱུན་རྒྱུན་འཛིན་བྱས་ཏེ། ཏང་གི་ལོ་རྒྱུས་སློབ་སྦྱོང་སློབ་གསོ་གཏིང་ཟབ་ཏུ་གཏོང་བ་དང་། སེམས་སུ་ཟུག་པ། དོན་ཐོག་ཏུ་འཁྱོལ་ཐུབ་པ་བཅས་ལ་སྔར་བས་སྐུལ་འདེད་བཏང་བ་རེད། །
རྩོམ་སྒྲིག་པ། ཀླུ་མོ་མཚོ།


རྟ་མགྲིན་རྒྱལ་ནི། མཚོ་སྔོན་ཞིང་ཆེན་མཚོ་ལྷོ་ཁུལ་ཕྲང་དམར་གྲོང་རྡལ་ལ་འགྲོ་ཞོལ་མ་ཀ་གྱ་སྡེ་བ་རུ༡༩༦༣ལོར་སྐྱེས། ༡༩༨༥ལོར་མཚོ་ལྷོ་ཁུལ་མི་རིགས་དགེ་ཐོན་སློབ་གྲྭ་ནས་མཐར་ཕྱིན་ཏེ་བྱ་བར་ཞུགས་ནས་བཟུང་ལོ་ངོ་སུམ་ཅུའི་རིང་སློབ་ཁྲིད་བྱས་ཏེ༢༠༡༥ལོར་ལས་ཁྱུར་ངལ་གསོ་བྱས་པ་ཡིན། ད་ལྟ་མཚོ་ལྷོ་ཁུལ་ལས་རིགས་ཆེད་ལས་ལག་རྩལ་སློབ་གྲྭའི་ནང་དུ་མཐོ་རིམ་བོད་སྨན་ཆེད་ལས་སློབ་དེབ་རྩོམ་སྒྲིག་གི་བྱ་བ་སྒྲུབ་བཞིན་ཡོད།
ཁྲི་ཀའི་དཔལ་རིའི་ཁམས་གསུམ་ཟིལ་གནོན་གླིང་ལ་ཚིགས་སུ་བཅད་པའི་བསྟོད་པ།
——རྟ་མགྲིན་རྒྱལ།
ཕུལ་བྱུང་ཐུགས་བསྐྱེད་ཆུ་གཏེར་ཆེན་པོ་ཚོགས་གཉིས་མནྡྷ་ར་བས་བསྲུབས་ལས་འཁྲུངས།།
ལུང་རྟོགས་ཡོན་ཏན་དཀྱིལ་འཁོར་བཟླུམས་ཤིང་མཁྱེན་བརྩེ་ཀུན་སྣང་འབར་བའི་གཟི་འོད་ཀྱིས།།
ས་གསུམ་རྨོངས་མུན་གཡུལ་ལས་རྣམ་རྒྱལ་གདུལ་བྱའི་རི་གླིང་རྒྱ་མཚོ་བརྩེ་བས་སྐྱོང་།།
སྐྱེ་དགུའི་ཕན་བདེ་འདབ་བརྒྱ་བཞད་ལ་མཉམ་མེད་སྟོན་མཆོག་ནམ་མཁའི་ནོར་བུར་འདུད།།
རྣམ་དག་ཐུགས་གསང་མེ་ལོང་གཙང་མར་མཐའ་ཡས་ཆོས་ཚུལ་གཟུགས་བརྙན་རྣམ་པར་བཀྲ།།
ལེགས་གསུང་བཞི་ལྷག་དྲུག་ཅུའི་ཡོན་ཏན་རྫོགས་པས་ཚངས་པའི་དབྱངས་ཀྱང་ཟིལ་གྱིས་གནོན།།
མཚན་དཔེ་མེ་ཏོག་གསར་བའི་འཛུམ་བརྒྱ་གྲོལ་བས་འགྲོ་བ་ཡོངས་ཀྱི་མིག་གི་དཔྱིད།།
རྒྱལ་ཀུན་ཡབ་གཅིག་མཁྱེན་པའི་གཏེར་ཀྱེ་བློ་གྲོས་མི་ཟད་ཤེས་བྱའི་མཛོད་དུ་སྒྲུབས།།
ལྷོ་ཕྱོགས་བཻ་ཌཱུའི་ཆུ་གཏེར་མཁའ་ལ་འཕྱོ་བའི་ཀློང་ལས་གྲགས་པའི་དབྱངས་སྙན་ལ།།
ཚངས་ཆེན་ཡིད་ཀྱི་འདུ་བྱེད་གཡོས་ལས་སྲིད་གསུམ་མཛེས་པའི་སྙིང་བོ་ཀུན་རྫོགས་པའི།།
ལྟ་བས་ཆོག་བྲལ་སྒེག་པའི་ཉམས་ལྡན་ཆོས་ཀུན་རྒྱུད་མངས་དབྱངས་ཀྱིས་འགྲོ་ལ་སྟོན།།
ངག་གི་དབང་ཕྱུག་དབྱངས་ཅན་སྒེག་མོས་ཟབ་དོན་དབྱངས་སུ་ལེན་པའི་ཤིས་པ་སྩོལ།།
ཆོས་སྐུ་སྣང་མཐའི་ཡེ་ཤེས་སྒྱུ་འཕྲུལ་རང་བྱུང་པད་མ་དཀར་པོའི་སྦུབས་ཡངས་སུ།།
རྨད་བྱུང་སྤྲུལ་སྐུའི་གར་བསྒྱུར་འཛམ་གླིང་གྲུབ་པའི་ཁྱུ་མཆོག་མཚོ་སྐྱེས་རྡོ་རྗེ་ཡིས།།
མི་མངོན་དབྱིངས་ནས་རྒྱལ་བསྟན་སྤྱི་དང་འགྲོ་ལ་འཚེ་བའི་རྩ་ལག་སྡེ་བཅས་དགྲ།།
ཐལ་བའི་རྡུལ་དུ་བརླགས་ཤིང་ཁམས་གསུམ་མྱ་ངན་མེད་པའི་དཔལ་ལ་འགོད་པར་མཛོད།།
གསེར་ལྡན་རིང་མོ་དགའ་འཁྱིལ་གཟུགས་ཀྱིས་དབང་བོའི་ཕྱོགས་སུ་འབའ་པའི་འགྲམ་རྒྱུད་ན།།
སྐབས་གསུམ་གྲོང་ལ་སྐྱེངས་པ་སྟེར་བའི་བཀོད་ལེགས་ཁང་བརྩེགས་མཁའ་ལ་འཕྱུར་བ་དང་།།
ཉི་ཟེར་རྡུལ་ལ་འཕྱ་བའི་ཆེ་ཆུང་འཁོར་ལོའི་རིགས་ཀྱི་འགྲོ་འོང་ཟམ་མི་ཆད།།
ཁྲག་མཁྲིགས་གློག་ཞུན་འོད་ཀྱིས་མཚན་ཡང་ཉིན་བཞིན་གསལ་ལ་གསེར་སྨུག་རྫོང་ཞེས་གྲགས།།
དེ་ཡི་ལྷོ་རུ་རྒྱལ་ཀུན་སྙིང་རྗེའི་རང་གཟུགས་བཞེངས་ནས་འགྲོ་ལ་གཟིགས་པའི་མདུན།
བི་ཤོ་ཀརྨའི་འདུ་བྱེད་ངལ་འདྲའི་བཟོ་ཡིས་རྣམ་རྒྱལ་ཁང་བཟང་དམན་ལ་འགོད།།
ནང་ན་བྱིན་རླབས་འོད་ཀྱི་ཚན་ཁ་འབར་བའི་རྟེན་གསུམ་ནོར་བུས་ཕྱུར་བུར་གཏམས།།
དཔལ་རིའི་ཕོ་བྲང་ཁམས་གསུམ་ཟིལ་གནོན་གླིང་ཞེས་སྙན་པའི་གྲགས་པ་འབར་བ་གང་།།
ལྷ་བཅས་འགྲོ་བ་ཡོངས་ཀྱིས་རླབས་ཆེན་ཚོགས་གཉིས་གསོག་པའི་ཞིང་དུ་ལྷམ་མེར་བརྗིད།།
སྟེང་ཕྱོགས་ཆོས་སྐུའི་གཞལ་ཡས་ཁང་དུ་གདོད་མའི་མགོན་པོ་ཀུན་བཟང་ཡབ་ཡུམ་དང་།།
ཕུལ་བྱུང་མཚན་དཔེ་དཔལ་འབར་རྒྱལ་བ་རིགས་ལྔ་ཞི་ཁྲོའི་ལྷ་ཡི་ཚོགས་རྣམས་ཀྱིས། །
གདུལ་བྱའི་ཁམས་དང་མོས་པ་ཇི་བཞིན་སྒེག་དང་དཔའ་བའི་ཉམས་འགྱུར་གང་སྟོན་པ།།
ལན་གཅིག་མཐོང་ཐོས་དྲན་པས་ཡིད་ཀྱི་དང་བ་མི་འདྲེན་སྐྱེ་བོ་གཞན་ཡོད་མིན། །
བར་རིམ་ལོངས་སྐུའི་གཞལ་ཡས་ཁང་དུ་ཐུགས་རྗེ་ཆེན་པོ་སྡུག་བསྔལ་རང་གྲོལ་ལ།།
རྒྱལ་སྲས་ཕོ་མོ་བརྒྱད་དང་ཁྲོ་རྒྱལ་རྟ་མཆོག་རོལ་བ་རིགས་བཞིས་བསྐོར་བའི་གཙོས།།
རྫོགས་ཆེན་སྟོན་པ་བཅུ་གཉིས་རིགས་གསུམ་མགོན་པོ་སྨན་བླ་བདེ་གཤེགས་མཆེད་བརྒྱད་དང་།།
འཇམ་དཔལ་གཤིན་རྗེ་གཤེད་སོགས་ཞི་དང་ཁྲོ་བའི་ལྷ་ཚོགས་གྲངས་ལས་འདས་པ་ཡིས།།
མི་མངོན་དབྱིངས་ནས་མཐུ་སྟོབས་དཔུང་ཚོགས་བཤམས་པས་བདུད་སྡེའི་སྙིང་ལ་འཇིགས་པ་སྟེར།།
འོག་གཞི་སྤྲུལ་སྐུའི་གཞལ་ཡས་ཁང་དུ་རིན་ཆེན་ལས་གྲུབ་ཁྲི་ཆེན་དྲུག་མགྱོགས་སྟེང་།།
གྲུབ་པའི་དབང་ཕྱུག་སློབ་དཔོན་ཆེན་པོ་སྣང་སྲིད་ཟིལ་གྱིས་གནོན་པའི་ཚུལ་དུ་བཞུགས།།
འཁོར་དུ་མཁའ་འགྲོའི་གཙོ་མོ་ཡེ་ཤེས་མཚོ་རྒྱལ་ལྷ་ལྕམ་མནྡཱ་ར་བའི་གཙོས།།
གུ་རུ་མཚན་བརྒྱད་རྒྱན་དྲུག་མཆོག་གཉིས་རྗེ་འབངས་ཉེར་ལྔ་གཏེར་སྟོན་བརྒྱ་རྩ་བརྒྱད།།
གངས་ལྗོངས་འཇམ་དབྱངས་རྣམ་གསུམ་བདུད་འཇོམས་བླ་བརྒྱུད་ལྷ་ཚོགས་ལ་སོགས་ཕྱུར་བུར་གཏམས།།
མདོར་ན་ཟངས་མདོག་དཔལ་རིའི་ཞིང་གི་ཕོ་བྲང་ལྗོངས་འདིའི་འགྲོ་བ་མ་ལུས་པ།།
རླབས་ཆེན་ཚོགས་གཉིས་གསོག་པའི་ཞིང་མཆོག་བླ་ན་མེད་པར་དུས་ཀྱིས་འཕོས་འདྲ་བར།།
ཕྱི་ཡི་བཟོ་བཀོད་རྨད་དུ་བྱུང་བས་ཕྱོགས་ཀུན་མགྲོན་རྣམས་བོས་པ་མེད་པར་འདུ།།
ནང་དུ་མཆོག་གསུམ་ནོར་བུའི་རྟེན་དང་བརྟེན་པ་མཚར་དུ་དངར་བའི་གཟི་འབར་བའི།།
དགེ་ལེགས་འོད་སྟོང་ཟེར་གྱིས་ལུགས་གཉིས་པད་དཀར་ཚལ་ཕྱེ་བདེ་སྐྱིད་རྩི་ལ་རོལ།།
བསླུ་མེད་མཆོག་གསུམ་སྤྱི་དང་དཔལ་རིའི་ཕོ་བྲང་ཁམས་གསུམ་ཟིལ་གནོན་གླིང་མཆོག་གི།།
ངོ་མཚར་རྟེན་དང་བརྟེན་པའི་བྱིན་རླབས་ཚན་ཁ་འབར་བའི་འོད་རིས་བཀྲ་བ་ཡིས།།
རྒྱལ་བསྟན་དར་ཞིང་བསྟན་འཛིན་སྐྱེས་བུའི་སྐུ་ཚེ་མི་འགྱུར་གཡང་དྲུང་རིས་སུ་བརྟན།།
ས་གསུམ་རྨོངས་མུན་གཡུལ་ལས་རྣམ་རྒྱལ་ངེས་ལེགས་བླ་མེད་གྲོང་དུ་འཇུག་པར་སྨོན།།
དེ་སྐད་ཁམས་གསུམ་ཟིལ་གནོན་གླིང་གི་ངོ་མཚར་རྟེན་དང་བརྟེན་པར་ཡི་རངས་ནས།།
བསྟོད་སྨོན་དབྱངས་ཅན་པི་ཝང་གདངས་སུ་གྱེར་པའི་དགེ་བའི་དག་བྱེད་རྒྱུན།།
དུས་གསུམ་རྒྱལ་བ་སྲས་བཅས་རྣམ་དག་སྨོན་ལམ་གང་གཱའི་ཀློང་དང་འདྲེས་ནས་ནི།།
སྐུ་བཞིའི་འབྲས་བུ་དུས་སུ་སྨིན་པའི་བླ་མེད་བྱང་ཆུབ་ལྗོན་པའི་རྩ་བར་སིམ་གྱུར་ཅིག
རྩོམ་སྒྲིག་པ། ཚེ་མཁར་རྒྱལ།


རྒྱ་གར་གྱི་གྲོས་ཚོགས་འཐུས་མི་༢༠༠་ཡས་མས་ཤིག་གིས་རྒྱ་གར་དབུས་གཞུང་ལ་བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་ལ་བྷ་ར་ཏ་རཏྣ་ ཞེས་པའི་རྒྱ་གར་གྱི་ཞི་བདེའི་གཟེངས་རྟགས་མཐོ་ཤོས་དེ་འབུལ་དགོས་པའི་ འབོད་སྐུལ་ཞུས་ཡོད་པའི་སྐོར།
རྒྱ་ནག་གཞུང་གིས་རྒྱ་སྒོར་དུང་ཕྱུར་༣༧༤་འགྲོ་སོང་བཏང་ནས་རྨ་ཆུ་ཟི་ལིང་དུ་འདྲེན་རྒྱུའི་ལས་གཞི་དེ་༢༠༡༩་ལོར་མགོ་འཛུགས་འཆར་ཡོད་པ་དང་། ལས་གཞི་འདི་ནི་རྒྱ་ནག་གཞུང་གིས་ནུབ་ཕྱོགས་ས་ཁུལ་ཡར་རྒྱས་གཏོང་ཐབས། ལན་ཀྲུག་དང་ཟི་ལིང་རྒྱུད་ཀྱི་གྲོང་ཁྱེར་ཁག་གི་འཛུགས་སྐྲུན་རྒྱ་བསྐྱེད། སྐྱེ་ཁམས་ཁོར་ཡུག་སྲུང་སྐྱོབ་དང་མི་རིགས་མཐུན་སྒྲིལ།
བཟང་སྤྱོད་བསླབ་གཞི།
ཨ་རིའི་གྲོས་ཚོགས་སུ་བོད་དོན་གསན་ཞིབ།
༧གོང་ས་མཆོག་ཕྱི་ཟླ་༤་ཚེས་༩་ཉིན་སྐུ་གཟུགས་ཅུང་ཙམ་བདེ་མིན་གྱིས་བཞུགས་སྒར་ནས་འཕྲལ་དུ་མཁའ་ལམ་བརྒྱུད་དེ་རྒྱ་གར་གྱི་རྒྱལ་ས་ལྡི་ལི་གསར་པའི་སྨན་ཁང་ལ་སྐུ་གཟུགས་བརྟག་དཔྱད་དུ་ཕེབས་གནང་ཡོད་ཅིང་། ༧གོང་ས་མཆོག་གི་སྐུ་གཟུགས་བརྟག་དཔྱད་གྲུབ་པའི་རྗེས་སུ་ང་ཚོའི་གསར་འགོད་པ་བསྟན་འཛིན་ནོར་བཟང་༧གོང་ས་མཆོག་གི་སྐུ་གཟུགས་བརྟག་དཔྱད་གནང་ཡུལ་སྨན་ཁང་དུ་ཆེད་བཅར་ཀྱིས་སྐུའི་བླ་སྨན་པ་ཚེ་བརྟན་རྡོ་རྗེར་༧གོང་ས་མཆོག་གི་སྐུ་གཟུགས་བརྟག་དཔྱད་ཀྱི་གྲུབ་འབྲས་སོགས་ལ་བཅར་འདྲི་ཞུས་པ་ཞིག
རྒྱ་ནག་གིས་བོད་ཀྱི་ལྷོ་ཁ་ས་ཁུལ་གྱི་མཐའ་མཚམས་ཤིག་ཏུ་ས་འོག་དམག་གི་གོ་མཛོད་སོགས་འཛུགས་སྐྲུན་བྱས་ནས་བོད་རང་སྐྱོང་ལྗོངས་སུ་རྒྱ་ནག་མི་དམངས་བཅིངས་འགྲོལ་དམག་གི་བོད་དམག་ཁུལ་ཁང་རྒྱ་བསྐྱེད་ཀྱི་ཡོད་པ་དང་། རྒྱ་ནག་གིས་འབྲོག་ལམ་ས་ཁུལ་དུའང་དམག་དོན་དང་ཞི་བའི་ལས་དོན་གཉིས་ཀར་བཀོལ་སྤྱོད་ཆོག་པའི་རྒྱ་ལམ་སོགས་འཛུགས་སྐྲུན་བྱས་ནས་དམག་དོན་མཐུན་རྐྱེན་རྣམས་ཡར་རྒྱས་གཏོང་གི་ཡོད་ཅིང་། ད་དུང་པེ་ཅིང་ནས་ལྷ་ས་བར་དུ་མྱུར་སྐྱོད་གཞུང་ལམ་ཞིག་འཛུགས་དང་


ཉེ་དུས། སི་ཁྲོན་ཞིང་ཆེན་ནགས་ལས་དང་རྩྭ་ཐང་ཅུས་ཀྱིས་བརྡ་ཐོ་བཏང་ནས་ཚེ་ཐར་གཏོང་བར་ལྟ་སྐུལ་དོ་དམ་བྱེད་དགོས་པར་མ་ཟད། ཚེ་ཐར་གཏོང་བའི་ལས་ཀའི་སྔ་ཕྱི་ཧྲིལ་པོར་སྲིད་འཛིན་ཞིབ་བཤེར་དང་མཆན་འགོད་ལམ་ལུགས་ལག་བསྟར་དོ་དམ་བྱེད་དགོས་པར་བསྟན།
བརྡ་ཐོའི་ནང་བསྟན་དོན། ཕྱི་རོལ་གྱི་བདག་ཏུ་མ་བཟུང་བའི་རི་སྐྱེས་སྲོག་ཆགས་གང་འདོད་དུ་ནང་འདྲེན་བྱས་ནས་ཚེ་ཐར་དུ་བཏང་བས། རི་སྐྱེས་སྲོག་ཆགས་ཀྱི་རིམས་ནད་མཆེད་པ་དང་མི་དམངས་མང་ཚོགས་ཀྱི་ཚེ་སྲོག་དང་རྒྱུ་ནོར་ལ་འཇིགས་སྐུལ་བྱུང་བ་སོགས། སྣོད་བཅུད་དང་དཔལ་འབྱོར། སྤྱི་ཚོགས་ཀྱི་གནད་དོན་ཞིག་ཏུ་གྱུར་བ་རེད།
དེར་བརྟེན། ནགས་ལས་དང་རྩྭ་ཐང་གཙོ་སྐྱོང་སྡེ་ཁག་རིམ་པ་ཁག་གིས་ལྟ་སྐུལ་དོ་དམ་གྱི་བྱ་ཐབས་ཁག་དོན་འཁྱོལ་ནན་པོ་དང་ཞིབ་བཤེར་ཆོག་མཆན་འགོད་པའི་གོ་རིམ་ཚད་ལྡན་དུ་གཏང་དགོས། རྗེས་སོར་ཕྱི་ནས་ཡོང་བའི་རི་སྐྱེས་སྲོག་ཆགས་རིགས་ཚེ་ཐར་གཏང་དགོས་ན། ངེས་པར་རྒྱལ་ཁབ་ནགས་ལས་དང་རྩྭ་ཐང་ཅུས་དང་། ཞིང་ཆེན་རིམ་པའི་ནགས་ལས་དང་རྩྭ་ཐང་གཙོ་སྐྱོང་སྡེ་ཁག་ལ་སྙན་ཞུ་ཕུལ་ཏེ“ཕྱི་ནས་ཡོང་བའི་སྐམ་སའི་རི་སྐྱེས་སྲོག་ཆགས་རིགས་ཚེ་ཐར་གཏོང་བར་ཆོག་མཆན་འགོད་ཐབས”ཀྱི་སྲིད་འཛིན་ཆོག་འཐུས་ཀྱིས་གཏན་འཁེལ་བྱ་དགོས།
རྒྱལ་ཁབ་དང་ཞིང་ཆེན། གྲོང་ཁྱེར༼ཁུལ༽བཅས་རིམ་པ་གསུམ་གྱི་ནགས་ལས་དང་རྩྭ་ཐང་སྲིད་འཛིན་གཙོ་སྐྱོང་སྡེ་ཁག་གིས་ཚན་རིག་དང་མཐུན་པའི་བསམ་འཆར་གཅིག་གྱུར་བྱུང་རྗེས། ཚེ་ཐར་གཏོང་སའི་རྫོང༼ས་ཁུལ་དང་གྲོང་ཁྱེར༽རིམ་པའི་ལས་རིགས་གཙོ་གཉེར་སྡེ་ཚན་གྱི་ལྟ་སྐུལ་འོག་ཚེ་ཐར་གཏོང་བའི་བྱེད་སྒོ་སྤེལ་ཆོག་པ་རེད།
ཕྱིན་ཆད་ཕྱི་ནས་ཡོང་བའི་སྐམ་སའི་རི་སྐྱེས་སྲོག་ཆགས་ཚེ་ཐར་གཏོང་བར་ངེས་པར་སྲིད་འཛིན་གྱི་ཆོག་འཐུས་ཐོབ་དགོས་ལ། ཚེ་ཐར་གྱི་རིགས་དང་གྲངས་འབོར། ཚེ་ཐར་གཏོང་སའི་ས་གནས། ཚེ་ཐར་གཏོང་བའི་དུས་ཚོད། ཉེན་ཁ་སྔོན་འགོག་དང་ཚོད་འཛིན་སོགས་ཁ་གསལ་ཡིན་དགོས་པ་རེད།
བརྡ་ཐོའི་ནང་ད་དུང་གསལ་པོར་བསྟན་དོན། ཕྱིན་ཆད་རྫོང་རིམ་པའི་ལས་རིགས་གཙོ་གཉེར་སྡེ་ཚན་གྱིས་ཚེ་ཐར་བྱེད་སྒོར་ལྟ་སྐུལ་ཁྲིམས་འཛིན་གྱི་འགན་འཁུར་རྒྱུ་ཡིན་ལ། གང་འདོད་ཀྱིས་ཚེ་ཐར་བཏང་སྟེ་འབྲེལ་ཡོད་ཁྲིམས་རིགས་ལ་བརྩི་སྲུང་མ་བྱས་ཚེ་གནས་ཚུལ་ཆེ་ཆུང་གཞིགས་ནས་འབྲེལ་ཡོད་བཅའ་ཁྲིམས་ལྟར་ཐག་གཅོད་བྱ་རྒྱུ་ཡིན་པ་རེད།
གཞན་ཡང་། སི་ཁྲོན་གྱིས་རྒྱལ་ཡོངས་དང་མཉམ་དུ་ཚེ་ཐར་ཡོངས་བསྒྲགས་ལམ་ལུགས་བཙུགས་པ་དང་ལྟ་སྐུལ་ཐེར་འདོན་གྱི་སྤྱི་སྟེགས་གསར་འཛུགས་བྱས། ཐེར་འདོན་གོང་ཞུའི་ཐབས་ལམ་སྟབས་བདེ་ཞིང་སྤྱི་ཚོགས་ཀྱི་ལྟ་སྐུལ་ནུས་པ་འདོན་སྤེལ་གང་ལེགས་བྱས་ཡོད་པས། སི་ཁྲོན་ཞིང་ཆེན་ནགས་ལས་དང་རྩྭ་ཐང་ཅུས་ཀྱི་ས་ཁོངས་ནང་ཁྲིམས་འགལ་སྒྲིག་འགལ་གྱིས་ཚེ་ཐར་གཏོང་བའི་རྩ་འཛུགས་དང་མི་སྒེར་གྱི་ཆ་འཕྲིན། དེ་བཞིན་འབྲེལ་ཡོད་ཁྲིམས་འཛིན་སྡེ་ཁག་གིས་ཆད་པ་བཅད་པའི་གནས་ཚུལ་གྱི་ཆ་འཕྲིན་བཅས་རིགས་དབྱེ་ཞིང་སྤྱི་བསྡོམས་བྱས་ནས་རྒྱལ་ཡོངས་ཀྱི་ཡིད་རྟོན་འཕྲིན་སྟེགས་སུ་འཇུག་ཆོག་པ་ཡིན།
ཚེ་ཐར་གཏོང་བ་ནི་རང་རྒྱལ་གྱི་སྲོལ་རྒྱུན་གྱི་བྱེད་སྒོ་ཞིག་ཡིན་ལ། ཁམས་དཀར་མཛེས་སོགས་སུ“ཚེ་ཐར་བྱེད་སྒོ”ནི་རྒྱུན་ལྡན་གྱི་གནས་ཚུལ་ཞིག་ཡིན། ཡིན་ནའང་ཉེ་བའི་ལོ་འགའ་རེའི་ནང་ཚུན་དུ་ནོར་འཁྲུལ་ཅན་གྱིས་ཚེ་ཐར་གཏོང་བའི་ལས་ཀ་འདིས་སྣོད་བཅུད་ཀྱི་འབྱུང་ཁམས་དོ་མི་སྙོམས་པར་ཆགས་པར་མ་ཟད། ཚེ་ཐར་གཏོང་བ་ནི་ཐོན་ལས་ཅན་ཞིག་ཏུ་འགྱུར་ཟིན་པ་རེད། འདི་ལྟ་བུའི་ཚེ་ཐར་གཏོང་བ་ནི་ཚེ་ཐར་དོན་ལ་འཁྱོལ་མེད་པར་མ་ཟད། “སྲོག་བླུ”བྱས་པའི་ཚེ་ཐར་རིགས་དག་ལ“སྲོག་ཁྲིམས”བཅད་ཡོད་པ་རེད།